Berlingske Tidende, 1808-11-07
Deputationen fra Staden London havde den 12te Audience hos Kongen og overrakte følgende Adresse : "Allernaadigste Souverain Deres Majestæts troeste og hengivneste Undersaatter, Lord Mahoren, Aldermens og Medlemmerne af Staden London, nærme sig underdanigst D. Maj. Trone, for at tilkiendegive Høistsamme deres Bedrøvelse og Forundring over den overordentlige og ydmygende Convention, som D. M. Generaler nylig have sluttet i Portugal. omstændighederne, der have ledsaget denne sørgelige Forhandling, have opvakt den meest levende Bevægelse blandt alle Klasser af De Maj. Undersaatter, og de have ei kunne dølge deres Misfornøielse med en Tractat, der er lige saa beskjemmende for Nationen som for dens Allierede. Efter en udmærket, ved de brittiske Troppers Tapperhed og Krigstugt tilkæmpet Seier, i Følge hvilken Fienden, syntes ei at maatte kunne undkomme, have vi den grusomme Smerte, at see, at disse saa ædelt erhvervede Laurbær frarives vore Soldaten og at Fienden erholder Betingelser, som ere beskjemmende for det engelske Navn og stridende mod den brittiske Nations sande Jnteresse, Med samme Smerte see vi den indgangne Forpligtelse, at give den russiske Flaade tilbage efter en Fred med Engelland, ligesom den uden Udvexling stipulerede Tilbagesendelse af et saa stort Antal russiske Matroser. J Følge denne skiendige Convention maae de engelske Flaader føre den franske Armee tilbage til Frankerig, og den kan fortsætte Krigen mod os og vore Allierede. Portugiserne, som ved skulle beskytte, maae have følet denne omstændighed meget levende og den fuldkomne Erkiendelse af den Franske Keisers Titel og Værdighed - medens man intet taler om den portugisiske Regiering - kan ei andet end være hiint Lands retmæssige Autoriter yderst ubehagelig. Vi bede derfor D. Maj underdanigst, at bevilge en brav paa sin Ære og Jnteresse saa høilig fornærmet Nation, en fuldstændig Satisfaction, samt at hevne den fornærmede National=Ære og udslette en slig Skamplet paa os for Europas Øine. Vi ønske derfor at det maatte behage D Maj, strax at lade anstille en Undersøgelse, for at underrettes om Aarsagen til denne Begivenhed og lade Ophavsmændene dertil afstraffe." - Lord Hawkesbury oplæste følgende Hs. Maj. Svar: "Jeg er rørt over Deres Troskab og Hengivenhed for Min Person og Regiering. Jeg lader de Bevæggrunde, som have foranlediget Deres Adresse og Petition, vederfares Retfærdighed men jeg maa erindre Dem om, at det er stridende mod den engelske Retfærdigheds Grundsætninger, at dømme førend Sagens Undersøgelse. Visse andre Begivenheder burde have overtydet Dem om, at Jeg stedse er rede til at lade strenge Undersøgelser anstille, saasnart det kommer an paa Nationens Værdighed og Armeens Ære, og at Staden Londons Mellemkomst ingenlunde var fornøden til at bevæge Mig til at lade en Forhandling undersøge, der ei har opfyldt Nationens Forhaabninger og Ø sker. - Medens Lord=Majoren og Medlemmerne af Stadens Raad overgave deres Addresse, traadde Sir Arthur Wellesley ind i Audiencesalen. Hs. Maj. modtog ham paa det naadigste og talede længe med ham. Den i Falmouth under General Bard samlede store Expedition skal efter Forlydende være bestemt til Jtalien.